brodermaskin
Store norske leksikon,Kunst og estetikk,Håndarbeid,Brodering
Broderimaskinen er en maskin som brukes til å utføre broderi. Den første versjonen ble oppfunnet i Frankrike i 1829 av tyskeren Josua Heilmann. Noen år senere kom en ny og mer automatisk modell som var inspirert av Jacquard-vevstolen.
Med en moderne maskin kan brodering foregå med 50–75 nåler. Disse er spisse i begge ender med øye på midten, og kan føres gjennom stoffet fra begge sider med maskinstyrte gripere. Stoffet, som er festet over to bommer, flyttes overensstemmende med mønsteret ved hjelp av en pantograf.Heilmanns maskin brukes mest når samme mønster skal utføres over en større del av et stoff på tvers.Sveits og Tyskland var foregangsland i maskinbroderi frem til første halvdel av 1900-tallet, da emigranter tok med seg teknikken og kunnskapen til USA. I dag får man også kjøpt broderimaskiner til hobbybruk, enten som en egen maskin eller som et supplement til symaskin. Les mer i Store norske leksikon broderi Joseph Marie Jacquard